Sir B – En dominant Herres tanker og oplevelser
En dominant Herres tanker og oplevelser
Belønningen er frihed
To gange hjertesorg og en erkendelse
Klipperne ved Galle 3
Klipperne ved Galle 2
Klipperne ved Galle 1
Stjerneskud og Vilds… on Belønningen er frihed
Stene Anker on Klipperne ved Galle 3
Stene Anker on Auktionen 3
Stene Anker on Ferieugen 6
Stene Anker on Ferieugen 4
Om Sir B
Det er min oplevelse, at et fast legeforhold kræver følelser mellem parterne. Vi skal opbygge gensidig tillid og tiltrækning for at turde give slip på facaden og give os hen til hinanden, og for at kunne indgå i et forhold med magt og hengivelse. De gensidige følelser vil jeg lidt provokerende kalde kærlighed.
Kærlighed handler for mig om at give. At give med og fra hjertet uden tanker for, hvad jeg får. Jeg søger ikke forelskelsens forblændelse men kærlighedens inderlighed, ærlighed og nærvær. Kærligheden er for mig en forudsætning for et dybere seksuelt forhold.
Seksualiteten handler for mig om følelser og sansninger. At finde ind i og ned i de dyriske instinkter, hvor alt det pæne bliver lagt til side, hvor facaden falder. Hvor to mennesker møder hinanden nøgne og uden forbehold. Og om at finde eller opbygge en intuitiv forbindelse med min partner, så forholdet bliver et samspil/samtale mellem krop og sind på alle niveauer. Når forbindelsen med min partner fungerer, sætter det mig i en tilstand af flow uden for tid og sted. Og samtidig er min seksuelle drivkraft polariteten mellem det maskuline i form af magt og de feminine i form af hengivelse. Min fascination og hendes forundring over det der sker, og over det jeg gør ved hende.
Hendes hengivelse fylder mig med glæde og stolthed. At en kvinde tør give sig selv til mig, tør have tillid til mig og tør give uden tanker for hvad hun får. Hendes hengivelse skaber et rum, hvor der kun er hende og mig, og tænder på en gang min seksuelle lyst til hende og min omsorg for hende.
Min natur er at give fra hjertet uden at tænke på, om jeg får noget igen. Det giver mig glæde at give. Det modsvares af den instinktive og intuitive leg, hvor jeg har magten, og hvor min partner giver mig sin hengivelse. Det giver mig styrke at få hendes hengivelse.
Når vi begge giver, uden tanker for hvad vi får, er belønningen frihed til at være os selv.
Posted 4 måneder ago by Sir B.
Posted 6 måneder ago by Sir B.
Posted 3 år ago by Sir B.
Auktionen 3